title: Espectro electromagnetico
text: Se clama espectro electromagnetico a la distribución enerchetica d'o conchunto d'as ondas electromagneticas en as diferents freqüencias u longarias d'onda. Quan se refiere a un material u obchecto, se diz espectro electromagnetico u simplament espectro a la radiación electromagnetica que emite (espectro d'emisión) u absorbe (espectro d'absorción) dito material u obchecto. Ixa radiación sirve ta identificar qué substancia ye, d'una traza similar a una emprenta dichital. Os espectroscopios son aparatos que premiten observar o espectro d'un material y fer midas sobre íste, como a longaria d'onda u a freqüencia y a intensidat d'a radiación emesa u absorbida.
  
  O espectro electromagnetico s'estendilla dende as radiacions de menor longaria d'onda, como os rayos gamma y os rayos X, pasando por a luz ultravrioleta, a luz visible y os rayos infrarroyos, enta as ondas electromagneticas de mayor longaria d'onda, como son as ondas de radio. Se creye que a longaria d'onda más curta posible ye a longaria de Planck mientres que a longaria maxima ye amugada por a grandaria de l'Universo, encara que formalment, o espectro electromagnetico ye infinito.
  
  Rango freqüencial d'o espectro 
  
  O espectro electromagnetico cubre longarias d'onda muit diferents. I hai ondass de 30 Hz y mesmo freqüencias más baixas, que son relevants en o estudio de qualques nebulosas. D'atra mán, se conoixen freqüencias amanadas a 2,9×1027 Hz, que s'han detectau provenients de fuents astrofisicas.
  
  A enerchía electromagnetica en una longaria d'onda particular λ (en o vueito) tien una freqüencia f asociada y una enerchía de fotón E. Asinas, o espectro electromagnetico puet expresar-se igualment en qualsiquiera d'ixas magnitutz. Se relacionan en as siguients eqüacions:
  
  , u, o que ye o mesmo, 
  
  , u, o que ye o mesmo, 
  
  En do  (velocidat d'a luz) y  ye a constant de Planck, .
  
  Ye por ixo que as ondas electromagneticas d'alta freqüencia tienen una longaria d'onda curta y muita enerchía, mientres as ondas de baixa freqüencia tienen grans longarias d'onda y poca enerchía.
  
  Por un regular, as radiacions electromagneticas se clasifican seguntes a suya longaria d'onda en ondas de radio, microondas, infrarroyos, a rechión visible - que sentimos como luz visible – ultravrioleta, rayos X y rayos gamma.
  
  O comportamiento d'as radiacions electromagneticas pende en a suya longaria d'onda. Quan a radiación electromagnetica interactúa con atomos y moleclas puntuals, o suyo comportamiento tamién pende en a cantidat d'enerchía por quantum que portíe. De traza equivalent a las ondas de soniu, a radiación electromagneticas se puet trestallar en octavas.
  
  A espectroscopía puet detectar una rechión muito más ampla d'o espectro electromagnetico que o rango visible de 400 nm a 700 nm. Un espectrometro de laboratorio común, gosa treballar entre longarias d'onda de 2 enta 2500 nm.
  
  Bandas d'o espectro electromagnetico 
  
  O espectro electromagnetico gosa trestallar-se en segmentos u bandas, cadagún con un rango de freqüencias u longarias d'onda.
  
  Referencias 
  
  Espectro electromagnetico
  Electromagnetismo